CELEX: 32013R1103
Language: et
Date: 2013-11-06 00:00:00
Title: Komisjoni rakendusmäärus (EL) nr 1103/2013, 6. november 2013 , millega muudetakse määrust (EL) nr 185/2010 seoses kolmandate riikide julgestusstandardite samaväärseks tunnistamisega  EMPs kohaldatav tekst

7.11.2013   
            
            
               ET
            
            
               Euroopa Liidu Teataja
            
            
               L 296/6
            
         KOMISJONI RAKENDUSMÄÄRUS (EL) nr 1103/2013,
   6. november 2013,
   millega muudetakse määrust (EL) nr 185/2010 seoses kolmandate riikide julgestusstandardite samaväärseks tunnistamisega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 11. märtsi 2008. aasta määrust (EÜ) nr 300/2008, mis käsitleb tsiviillennundusjulgestuse ühiseeskirju ja millega tunnistatakse kehtetuks määrus (EÜ) nr 2320/2002, (1) eriti selle artikli 4 lõiget 3,
   ning arvestades järgmist:
   
               (1)
            
            
               Kooskõlas komisjoni 2. aprilli 2009. aasta määrusega (EÜ) nr 272/2009, millega täiendatakse Euroopa Parlamendi ja nõukogu määruse (EÜ) nr 300/2008 lisas sätestatud tsiviillennundusjulgestuse ühiseid põhistandardeid, (2) tunnistab komisjon kolmandate riikide lennundusjulgestusstandardid samaväärseks tingimusel, et kõnealuses määruses sätestatud kriteeriumid on täidetud.
            
         
               (2)
            
            
               Komisjon on teinud kindlaks, et Vagari lennujaam Fääri saartel ja Kangerlussuaqi lennujaam Gröönimaal vastavad määruse (EÜ) nr 272/2009 lisa E osa kriteeriumidele.
            
         
               (3)
            
            
               Komisjoni määruse (EL) nr 185/2010 (3) lisas on loetletud kolmandad riigid, kelle julgestusstandardid on tunnistatud samaväärseteks määrusega (EÜ) nr 272/2009 kehtestatud ühiste põhistandarditega.
            
         
               (4)
            
            
               Seepärast tuleks määrust (EL) nr 185/2010 vastavalt muuta.
            
         
               (5)
            
            
               Käesoleva määrusega ettenähtud meetmed on kooskõlas tsiviillennundusjulgestuse komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 185/2010 lisa muudetakse vastavalt käesoleva määruse lisale.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 6. november 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 97, 9.4.2008, lk 72.
   
      (2)  ELT L 91, 3.4.2009, lk 7.
   
      (3)  Komisjoni määrus (EL) nr 185/2010, 4. märts 2010, millega nähakse ette üksikasjalikud meetmed lennundusjulgestuse ühiste põhistandardite rakendamiseks (ELT L 55, 5.3.2010, lk 1).
   
      LISA
      Määruse (EL) nr 185/2010 lisa muudetakse järgmiselt.
      
                  1)
               
               
                  3. peatüki liitesse 3-B lisatakse järgmised kanded:
                  „Vagari lennujaam Fääri saartel
                  
                  
                     Kangerlussuaqi lennujaam Gröönimaal”.
               
            
                  2)
               
               
                  4. peatüki liitesse 4-B lisatakse järgmised kanded:
                  „Vagari lennujaam Fääri saartel
                  
                  
                     Kangerlussuaqi lennujaam Gröönimaal”.
               
            
                  3)
               
               
                  5. peatüki liitesse 5-A lisatakse järgmised kanded:
                  „Vagari lennujaam Fääri saartel
                  
                  
                     Kangerlussuaqi lennujaam Gröönimaal”.